Lolland-Falsters Stifts-Tidende, 1839-07-26
Fædrelandet. Bibelselskabet for Danmark har i dette Aar høitideligholdt i Kjøbenhavn dets 25-aarige Virksomhed. Selskabets 1ste Vicepræsident, Biskop og Confessionarius Mynster holdt ved denne Leilighed en Tale, hvori han udviklede Vigtigheden af det skrevne Guds Ord og dets Udbredelse. Naar Selskabet ikke i den senere Tid havde fundet den samme levende Deeltagelse, som det fandt ved Foretagen. dets Begyndelse, saa meente Taleren, at dette for en Deel maatte søges i at nye Formaal og nye Foretagender stedse fremstillede sig, og gjorde Krav paa Understøttelse. En medvirkende Grund maatte og søges i, at i det sidste Decennium saa godt som Jntet var kommen til offentlig Kundskab om Selskabets Virksomhed, da dets aarlige Beretninger kun bleve meddeelte til Selskabets Medlemmer, og end ikke det Væsentligste af deres Jndhold blev bekjendtgjort ved den periodiske Presse. Paa en Tid da fra flere Sider en stærk Opposition har reist sig mod den af Journalistiken fordrede Offentlighed, kan det ikke andet end glæde enhver Ven af den periodiske Presse at see dens Vigtighed og Nytte anerkjendt af Mænd, der ikke kunne beskyldes for ubetinget at hengive sig til alt Nyt, og vi tage derfor ikke i Betænkning at meddele Secretairens Efterretning om hvad der her i Stiftet er virket for Bibelselskabet. J Lollands og Falsters Stift, hedder det nemlig har fra den første Begyndelse Bibelselskabets Anliggende været befordret med stor Kraft af de nidkjære Biskopper Boisen og Møller, saa at det allerede hørtes i Aaret 1829, at Bibel foreningen i et Sogn, Holeby, havde arbeidet saa heldig, at af dets 130 Familier kun faa enkelte fandtes, der ei vare forsynede med en heel Bibel eller et N. T., men at stundom, hvor flere confirmerede Børn fandtes i en Familie, havdes 2 og 5 af disse. Vi have Grund til at antage, at det Samme nu kan siges og flere Sogne i dette Stift. Alligevel behøves stedse fortsat Virksomhed, og dette Stiftsselskab har forlangt 5 Bibler og 345 N. T. hos Moderselskabet i det forløbne Aar. Tillige kunne vi berette, at Bibellæsning med Confirmander og i Skolerne er i glædelig Fremskriden, og at Stiftets Biskop har befordret den sidste ved sin i Trykken udgivne Forklaring over Evangelierne og Apostlernes Gierninger, ligesom han alt tidligere har fremmet Bibelens rette Brug ved sine bekjendte Veiledninger til det Gl. og N. Testamentes Læsning - Værker, som jeg her troer saa meget mere at burde nævne, som det danske Bibelselskab ogsaa tør regne deres Tilblivelse for een af de gode Frugter, det har baaret."J Hjørring skal i denne Tid være bleven begaaet en afskyelig Niddingsdaad imod et paa Told contoiret ansat vakkert ungt Menneske, der ved adskillige Leiligheder har været brugt som constitueret Toldbetjent, og som nogle Dage iforveien havde anholdt endeel Vare. Jdet han en Aftenstund vilde gaae hjem fra en Patrouillering, bemærkede han sig efterfulgt af en Person, som, da han vendte sig for at see hvem det var, kastede ham et Qvantum Victriololie lige i Ansigtet. Det stakkels unge Menneske lider skrækkeligt af Følgerne af denne Skændselsdaad. Det ene Øie har han allerede mistet, og det andet befrygter man gaaer ogsaa bort. Maatte det lykkes at opdage den seige Usling, der vidste at søge sin Hævn paa en saa nedrig Maade, Fra Kiel hedder det under 19de de, at om Morgenen Kl. 5 1/2 indtraf Hs. Maj. Hertuginden. af Braganza til Kiel paa det svenske DampskilGylfe og fortsatte sin Reise samme Formiddag til Hamborg. Hertugen af Glücksborg og det til Parade opstillede Militair modtoge Hs. Majestæt ved Havnen. Der var ogsaa indrettet Værelser paa det kongl. Slot til hendes Modtagelse, men paa Grund af sit korte Ophold frabad hun sig at benytte samme.